open-index/open-wikipedia-markdown huggingface dataset:
D-luokka (hävittäjä, 1913)

**D-luokka** oli Britannian kuninkaallisen laivaston torpedovenehävittäjäluokka, joka muodostui lokakuussa 1913 hävittäjien uudelleen luokittelussa. Luokkaan sijoitettiin 30 solmua saavuttaneet torpedovenehävittäjät, joissa oli kaksi savuhormia. Luokan kaikki alukset oli valmistanut John I. Thornycroft and Company 1890-luvun puolivälissä useana eri luokkana (tilauksena) Amiraliteetin määritysten pohjalta telakan omien suunnitelmien mukaan.

Tällaisia aluksia oli valmistettu kaikkiaan kymmenen, mutta ''HMS Ariel'' oli tuhoutunut ennen lokakuuta 1913. Alukset oli tilattu kaikkiaan neljänä eri tilauksena:
*Desperate-luokka tilattu 10. toukokuuta 1895 osana vuosien 1894-1895 ohjelmaa
*Angler-luokka tilattu 23. tammikuuta 1895 osana vuosien 1895-1896 ohjelmaa
*Coquette-luokka tilattu 21. huhtikuuta 1896 osana vuosien 1896-1897 ohjelmaa
**HMS Stag* tilattu 7. syyskuuta 1897 osana vuosien 1897-1898 ohjelmaa

## Lähteet

*
*
*
*

### Viitteet
C-luokka (hävittäjä, 1913)

**C-luokka** oli Britannian kuninkaallisen laivaston torpedovenehävittäjäluokka, joka muodostui lokakuussa 1913 hävittäjien uudelleen luokittelussa. Luokkaan sijoitettiin 30 solmua saavuttaneet torpedovenehävittäjät, joissa oli kolme savuhormia. Luokan alukset oli valmistanut usealta eri telakalta 1890-luvun puolivälissä useana eri luokkana (tilauksena) Amiraliteetin määritysten pohjalta telakoiden omien suunnitelmien mukaan.

## Alukset
Luokkaan sisällytettyjä aluksia oli valmistettu kaikkiaan neljäkymmentä, joista muutama oli tuhoutunut ennen lokakuuta 1913. Alukset oli tilattu kaikkiaan neljänä eri tilauksena:
*Palmers Shipbuilding and Iron Companyltä tilattiin Star-luokan kahdeksan alusta
*Earle's Shipbuildingiltä tilattiin Bullfinch-luokan kaksi alusta
*William Doxford and Sonsilta tilattiin Violet-luokan kolme alusta
*Naval Construction and Armament Companyltä tilattiin Avon-luokan viisi alusta
*John Brown and Companyltä tilattiin Brazen-luokan viisi alusta
*Hawthorn Leslie and Companyltä tilattiin Mermaid-luokan viisi alusta
*Fairfield Shipbuilding and Engineering Companyltä tilattiin Gipsy-luokan kuusi alusta
*John Brown and Companyltä ostettiin lisäksi kolme alusta
*John I. Thornycroft and Companyltä ostettiin *HMS Albatross*
*Hawthorn Leslie and Companyltä ostettiin Viper-luokan kaksi alusta

## Lähteet

*
*
*
*

### Viitteet
Vilho Haanpää

**Juho Vilho Haanpää** (13. maaliskuuta 1872 Pulkkila – 10. toukokuuta 1943 Haapavesi) oli suomalainen kirjailija.

Vilho Haanpää oli kirjailija Pentti Haanpään setä. Hän julkaisi 1908 torppariaiheisen kertomuskokoelman.

## Teoksia
* *Korven raatajat : kuvaus torpparioloista*.  Pohjanmaan työväen osuuskirjapaino, Oulu 1908  

## Lähteet
*
Mustarintatikka

**Mustarintatikka** (*Celeus torquatus*) on eteläamerikkalainen tikka. Sen esiintymisalue käsittää mantereen pohjoisosan Kolumbian kaakkoisosasta ja Koillis-Ecuadorista Venezuelaan ja sieltä Brasiliaan, itäiseen Peruun ja Pohjois-Boliviaan. Lajista tunnetaan kolme alalajia. Pieter Boddaert kuvaili lajin holotyypin Cayennesta vuonna 1783.

## Lähteet
Firefrost Arcanum

__NOTOC__
**Firefrost Arcanum** on puolalaisen black metal -yhtye Vesanian ensimmäinen studioalbumi. Albumi nauhoitettiin, miksattiin ja masteroitiin talven 2001 ja kesän 2002 aikana Selani Studiossa Olsztynissa, Puolassa. Levy julkaistiin vuonna 2003 levy-yhtiöiden Napalm Records ja Empire Records.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Orion – laulu, kitarat
* Daray – rummut ja perkussiott
* Heinrich – bassokitara
* Siegmar – kosketinsoitin
* Annahvahr – kitarat

## Arvostelut
* Allmusic: 

## Lähteet

## Aiheesta muualla
* 
*
Toivo Tommola

**Toivo Tommola** (31. heinäkuuta 1905 Muolaa – 21. heinäkuuta 1986 Ivanovo, Neuvostoliitto) oli suomalaissyntyinen Neuvostoliiton armeijan kenraalimajuri. Hän oli yksi korkeimpaan sotilasarvoon puna-armeijassa ylenneistä suomalaisista.

## Elämä
### Nuoruus
Tommola siirtyi Venäjälle 1918 Suomen sisällissodan jälkeen. Hän liittyi puna-armeijaan vain 13-vuotiaana keväällä 1919 ja saman tien hänet nimitettiin rykmentinkomissaarina toimivan suomalaisen Juho Heikkosen lähetiksi. Heikkosen mukana Tommola osallistui Aunuksen retken torjumiseen, Arkangelin valtaukseen Venäjän valkoisilta ja englantilaisilta helmikuussa 1920 (katso Venäjän sisällissota) sekä Puolan sotaan, minkä päätteeksi koko rykmentti joutui Saksassa vangiksi. Vangit kuitenkin palautettiin Venäjälle. 

### Puna-armeijan upseeriksi
Syksyllä 1921 Tommola hyväksyttiin 16-vuotiaana Pietarin sotakoulun punaupseerikurssille, jossa oli paljon suomalaisia. Hän osallistui myös Itä-Karjalan kansannousun aikana talvella 1922 Toivo Antikaisen hiihto-osaston kuuluisaan Kiimasjärven retkeen. Tommola valmistui tykistöupseeriksi elokuussa ja aloitti palveluksensa. Hän kävi vielä 1932–1936 Frunzen sotilasakatemian, josta valmistuttuaan ylennettiin majuriksi ja nimitettiin myöhemmin rykmentinkomentajaksi. Tommola onnistui välttämään 1930-luvun puhdistukset taistellessaan tasavaltalaisten joukoissa Espanjan sisällissodassa 1936–1937.

### Toinen maailmansota
Talvisodan aikana Terijoen hallituksen yhteyteen perustetussa Suomen kansanarmeijassa Tommola oli divisioonankomentajana, mutta kyseistä divisioonaa ei missään vaiheessa komennettu taisteluun. Jatkosodan alettua Tommola oli Suomen rintamalla 71. divisioonan tykistökomentajana ja sen jälkeen 14. jalkaväkidivisioonan johdossa pysäytti saksalaisten hyökkäyksen kohti Muurmannia. Keväästä 1942 alkaen sodan loppuun asti hän palveli jälleen Suomen vastaisella rintamalla. Tommola ylennettiin 1941 everstiluutnantiksi, 1942 everstiksi ja 1943 kenraalimajuriksi.

### Sodan jälkeen
Sodan jälkeen hän palveli Neuvostoliiton Kaukoidässä, kunnes jäi eläkkeelle vuonna 1954. Eläkevuotensa hän vietti Ivanovossa.

## Kunniamerkit
Tommola palkittiin Leninin kunniamerkillä.

## Lähteet
*
*Veikko Huuska : Leninin kunniamerkki - sen suomalaiset saajat, Agricola-historiasivusto Puheenvuoroja historiasta 26.1.2009

### Viitteet
Meksikontöyhtötikka

**Meksikontöyhtötikka** (*Celeus castaneus*) on keskiamerikkalainen tikka. Sen esiintymisalue ulottuu Meksikon itäosasta läntiseen Panamaan. Johann Georg Wagler kuvaili lajin holotyypin Veracruzista vuonna 1829.

## Lähteet
Kultatöyhtötikka

**Kultatöyhtötikka** (*Celeus flavescens*) on eteläamerikkalainen tikka. Sen esiintymisalue käsittää pääosan Amazonin eteläpuolista Brasiliaa sekä itäisen Paraguayn ja Koilis-Argentiinan. Lajista tunnetaan kolme alalajia. Johann Friedrich Gmelin kuvaili lajin holotyypin Rio de Janeirosta vuonna 1788.

## Lähteet
Rage of Reason

**Rage of Reason** on puolalaisen metalliyhtye Vesanian single yhtyeen kolmannelta studioalbumilta Distractive Killusions vuonna 2007.

## Kappalelista
#
#
#

## Kokoonpano
* Orion &ndash; laulu, kitarat
* Valeo &ndash; kitara
* Heinrich &ndash; bassokitara
* Daray &ndash; rummut ja lyömäsoittimet
* Siegmar &ndash; kosketinsoitin

## Aiheesta muualla
*
Pyhän Paavalin katedraali

**Pyhän Paavalin katedraali** tai **Pyhän Paavalin kirkko** voi viitata seuraaviin:

* Pyhän Paavalin katedraali, kirkko Melbournessa Australiassa
* Pyhän Paavalin katedraali, kirkko Spílin kylässä Kreetan saarella Kreikassa
* Pyhän Paavalin kirkko, kirkko Bergenissä Norjassa
* Pyhän Paavalin kirkon rauniot, rauniot Macaossa Kiinassa
* St Paulin katedraali, kirkko Lontoossa Isossa-Britanniassa

## Katso myös

* Paavalinkirkko, useita kirkkoja
Keltatikka

**Keltatikka** (*Celeus flavus*) on eteläamerikkalainen tikka. Sen esiintymisalue käsittää pääasiassa mantereen pohjoisosan Kolumbian itäosista Venezuelaan ja itään Brasiliaan, jossa levinneisyyden eteläraja kulkee Bahiassa ja Espírito Santossa, sekä Itä-Perun ja Ecuadorin. Lajista tunnetaan neljä alalajia. Philipp Ludwig Statius Müller kuvaili lajin holotyypin Cayennesta vuonna 1776.

## Lähteet
Asteri

**Asteri** voi viitata seuraaviin:

* asterit (*Aster*), suku asterikasvien heimossa
* Astéri, tekojärvi Peloponnesoksen niemimaalla Kreikassa
* Astéri, saari Argo-Saronisten saarten saariryhmässä Kreikassa lähellä Hydraa

## Katso myös
* Aster
Alcide

**Alcide** tarkoittaa seuraavia asioita:

* Alcide, Bortnjanskin ooppera vuodelta 1778
* Alcide d’Orbigny, ranskalainen luonnontieteilijä
* Alcide De Gasperi, Italian pääministeri
* Alcide Laurin, jääkiekkoilija

;Ranskan laivasto
*Alcide, 64-tykkinen kaksikantinen linjalaiva myöhemmin *HMS Alcide*
*Alcide, Pégase-luokan 74-tykkinen kaksikantinen linjalaiva
*Alcide, Téméraire-luokan 74-tykkinen kaksikantinen linjalaiva nimetty uudelleen ennen vesillelaskua *Courageux'ksi*
*Alcide, Téméraire-luokan 74-tykkinen kaksikantinen linjalaiva nimetty uudelleen ennen vesillelaskua *D’Hautpoultiksi* myöhemmin *HMS Abercrombie*
*Alcide, Van der Werff -luokan 18 naulan tykein varustettu 50-tykkinen fregatti, tilaus peruutettu
*Alcide, Téméraire-luokan 74-tykkinen kaksikantinen linjalaiva, tilaus peruutettu

;Britannian kuninkaallinen laivasto
* HMS Alcide (1755), 64-tykkinen kolmannen luokan linjalaiva
* HMS Alcide (1779), Albion-luokan 74-tykkinen kolmannen luokan linjalaiva
* HMS Alcide (P415), Amphion-luokan sukellusvene
Niilo Partanen

**Niilo Partanen** (3. huhtikuuta 1928 Piippola – 21. lokakuuta 1973 Oulu) oli suomalainen kansakoulunopettaja ja runoilija.

Partanen valmistui opettajaksi Kajaanin seminaarista 1955. Hän voitti ensimmäisen palkinnon keväällä 1951 järjestetyssä runokilpailussa, jossa etsittiin tekstiä Helsingin olympialaisten olympiahymniä varten. Toiselle sijalle kilpailussa tuli Toivo Lyy ja kolmannelle tilalle Heikki Asunta. Hymnin säveltäjäksi valittiin kilpailun jälkeen Muuramesta kotoisin ollut kansakoulunopettaja Jaakko Linjama.

Partanen toimi 1967 oululaisen kulttuurilehti Kaltion päätoimittajana.

## Teoksia
* *Kotoisia lauluja*.   Tekijä, Piippola 1970

## Lähteet
*  
* Kajaanin seminaarin kasvatit kirjailijoina 
* YLE Teema Sininen laulu : Suomen taiteiden tarina : Olympiafanfaari ja -hymni
Asiasanoitus

**Asiasanoitus** on yksi dokumenttien sisällönkuvailun tapa. Tästä käytetään myös nimitystä **indeksointi**. Sisällönkuvailu on tiedonhakua tukevaa toimintaa, jolla pyritään tekemään mahdolliseksi sisällöllisesti tietynlaisten dokumenttien löytäminen. Asiasanoituksessa etsitään dokumentin sisältöön liittyviä keskeisiä asioita ja kuvataan dokumentteja niiden avulla. Tavoite on, että dokumentti löytyy, kun sitä haetaan näihin elementteihin viittaavilla sanoilla.  Siinä missä luokituksen kieli on keinotekoista ja koodeihin eli notaatioihin perustuvaa, asiasanoituksessa käytetään dokumentaatiokieltä, jonka termit ovat luonnollisen kielen sanoja. Termit ovat vakiintuneita ja aina tietyssä muodossa. Yhtä käsitettä kuvaa vain yksi termi.  Dokumentaatiokielen sanoja kutsutaan asiasanoiksi. Tesauruksissa näitä asiasanoja kutsutaan kuvailutermeiksi. Ohjaustermit puolestaan ovat sanoja, jotka eivät kelpaa indeksointikielen sanaksi, mutta joilla viitataan asiasanaan.  

**Asiasanasto** on asiasanoista koottu sanasto, jonka sanoilla kuvaillaan dokumentteja. Asiasanastoista voidaan erottaa esimerkiksi yleiset ja alakohtaiset asiasanastot sekä aakkoselliset ja hierarkkiset sanastot. **[[Tesaurus]]** on kontrolloitu asiasanasto, jossa ilmaistaan asiasanojen hierarkkiset suhteet muihin asiasanoihin. Dokumentaatiokieliä ja asiasanastoja kehitetään eri alojen ja instituutioiden käyttöön.  Esimerkiksi suomalaiset kirjastot käyttävät  Yleistä suomalaista ontologiaa (YSO) sekä fiktiivisen aineiston ontologiaa (Kauno), ja lääketieteellisen aineiston indeksointiin lääketieteellistä asiasanastoa Medical Subject Headings (MeSH).

## Esimerkkejä asiasanastoista ja tesauruksista
*Yleinen suomalainen ontologia (YSO)
* Medical Subject Headings (MeSH)
*Kauno
* ERIC-tesaurus
*Käytöstä poistumassa olevia tai poistuneita asiasanastoja
**YSA, Musa, Kaunokki

## Lähteet
Keystone Studios

**Keystone Studios** oli vuonna 1912 Los Angelesiin, Yhdysvaltoihin perustettu elokuvastudio. Sen perusti kanadalainen Mack Sennett, joka sai rahoituksen studiota varten New York Motion Picture Companylta. Ensimmäinen studion tuottama elokuva oli 1912 valmistunut *Cohen Collects a Debt,* ja samana vuonna valmistui myös ensimmäinen *[[Keystone Kops]]* -lyhytelokuva *Hoffmeyer's Legacy*. Studio tuotti vuonna 1914 elokuvan *[[Tillie's Punctured Romance]]*, joka oli ensimmäinen yhdysvaltalainen täyspitkä komediaelokuva. Keystone-studion näyttelijöihin kuuluivat muun muassa Roscoe Arbuckle, Charles Chaplin, Marie Dressler, Gloria Swanson, Mabel Normand, Ben Turpin, Harry Langdon, Harold Lloyd ja Chester Conklin. Studiosta tuli vuonna 1915 itsenäinen osa Triangle Film Corporationia. Vuonna 1917 Sennett lähti studion palveluksesta ja perusti Mack Sennett Comedies -studion. Keystone meni konkurssiin vuonna 1935.

Nykyään Keystone-nimeä käyttää yritys, joka syntyi vuonna 2007 elokuvatuotantoyhtiö Cinevillen ja DVD-elokuvajakelija Westlake Entertainmentin fuusioiduttua.

## Lähteet
Mack Sennett

**Mack Sennett** (synt. **Michael Sinnott**, 17. tammikuuta 1880 Richmond, Quebec, Kanada &ndash; 5. marraskuuta 1960 Hollywood, Kalifornia, Yhdysvallat) oli kanadalais-yhdysvaltalainen elokuvanäyttelijä, -ohjaaja ja -tuottaja. Sennet esiintyi sirkuksessa, vaudevillessa ja teatterissa, ja vuonna 1909 hän aloitti Biograph Studiosilla näyttelijänä. Hän alkoi pian myös käsikirjoittaa ja ohjata ja kolme vuotta myöhemmin hän perusti Los Angelesiin Keystone -elokuvastudion. Studio tuotti vuonna 1914 elokuvan *[[Tillie's Punctured Romance]]*, joka oli ensimmäinen pitkä komediaelokuva. Parhaiten studio tunnetaan kuitenkin lyhytelokuvistaan, joita se tuotti yli 1&nbsp;000.

Vuonna 1917 Sennett lähti studion palveluksesta ja perusti Mack Sennett Comedies -studion. Sennett menetti omaisuutensa äänielokuvan tulon ja Wall Streetin pörssiromahduksen seurauksena, ja päätyi konkurssiin vuonna 1933. Sennet sai Oscar-kunniapalkinnon vuonna 1938 vaikutuksestaan elokuvakomediaan. Hän on myös saanut tähden Hollywood Walk of Famelle.

## Lähteet

## Aiheesta muualla

* 
*
Esiinhuuto

**Esiinhuuto** oli aiemmin suomalaisen oikeudenkäynnin osa, jossa paikalle saapuneille asianosaisille ilmoitettiin jutun esille ottamisesta. Esiinhuudosta säädettiin vuoden 1734 lain oikeudenkäymiskaaren 14 luvun 2 pykälässä. Esiinhuudosta luovuttiin vuoden 1961 alussa, kun pykälää muutettiin lailla oikeudenkäymiskaaren muuttamisesta (362/1960). Hovioikeuden ensimmäisenä tuomioistuimena tutkimissa asioissa esiinhuuto tapahtui haasteessa määrättynä päivänä. Asiasta säädettiin oikeudenkäymiskaaren 27 luvun 4 pykälässä. Hovioikeuden osalta esiinhuudosta luovuttiin toukokuun alussa 1998, kun laki oikeudenkäymiskaaren muuttamisesta (165/1998) tuli voimaan.

Konkurssioikeudenkäynnissä esiinhuuto oli konkurssimenettelyn osa, jossa velallisella ja velkojilla oli mahdollisuus tehdä muistutus valvottuja saatavia vastaan. Esiinhuuto oli tuomioistuimen erillinen istunto valvontapäivän jälkeen, mutta ennen konkurssituomion antamista. Raastuvanoikeudessa oli kaksi esiinhuutoa ja kihlakunnanoikeudessa yksi. Konkurssioikeudenkäynnissä suoritettavasta esiinhuudosta säädettiin vuoden 1868 konkurssisäännössä pykälässä 35. Esiinhuuto siirtyi historiaan, kun pykälää muutettiin lailla konkurssisäännön muuttamisesta (1027/1993), joka tuli voimaan joulukuun alussa 1993.

## Lähteet
Keikaritikka

**Keikaritikka** (*Celeus spectabilis*) on töyhtötikkojen sukuun kuuluva eteläamerikkalainen tikkalaji. Sen esiintymisalue käsittää alueen Itä-Ecuadorista ja itäisestä Perusta Pohjois-Boliviaan ja Brasiliaan. Lajista tunnetaan kolme alalajia. Philip Lutley Sclater ja Osbert Salvin kuvailivat lajin holotyypin Ecuadorin Sarayacusta vuonna 1880.

## Lähteet

## Aiheesta muualla
*Ääntä, Äänen metadata Macaulay Library
Kaarina Mähönen

**Jenny Katri (Kaarina) Mähönen**, o.s. *Saviniemi*, (27. elokuuta 1906 Puolanka – 10. huhtikuuta 1963 Iisalmi) oli suomalainen maalaistalon emäntä ja runoilija.

Mähösen vanhemmat olivat työnjohtaja Heikki Saviniemi ja Anna Maria Heikkinen. Hän oli naimisissa maanviljelijä Lauri Juho Mähösen kanssa. 

## Teoksia
* *Maan säveliä*. Salmetar, Iisalmi 1945

## Lähteet
*  
* Iisalmelaisia kirjailijoita : Kaarina Mähönen
Alderney (täsmennyssivu)

**Alderney** tarkoittaa seuraavia asioita:
*Alderney, pohjoisin Kanaalisaarista

;Britannian kuninkaallinen laivasto
* HMS Alderney (1735), Alderney-luokan 8-tykkinen mörssärialus
* HMS Alderney (1743), 24-tykkinen kuudennen luokan alus
* HMS Alderney (1757, Alderney-luokan 12-tykkinen sluuppi
* HMS Alderney (P416), Amphion-luokan sukellusvene
* HMS Alderney (P278), Island-luokan partiovene
Antiseen

**Antiseen** (yleensä  **ANTiSEEN**) on yhdysvaltalainen punk rock -yhtye Charlottesta, Pohjois-Carolinasta. Yhtye aloitti toimintansa vuonna 1983 ja on tehnyt yhteistyötä tunnettujen muusikoiden, kuten GG Allinin ja Hank Williams III:n kanssa. Yhtyeen tämänhetkiset jäsenet ovat laulaja Jeff Clayton, kitaristi Joe Young, basisti Jon Bowman ja rumpali Phil Keller.

## Diskografia

**Honour Among Thieves* (1988)
**Raw Shit* (1989)
**Noise For The Sake Of Noise* (1989)
**Destructo Blitzkrieg* (1990)
**[[GG Allin]] & Antiseen: Murder Junkies* (1991)
**Southern Hostility* (1991) (Man's Ruin Records)
**Eat More Possum* (1993)  (Man's Ruin Records)
**Here To Ruin Your Groove* (1996)
**The Boys From Brutalsville* (2001)
**Screamin' Bloody Live* (2002)
**Badwill Ambassadors* (2004)
* *Antiseen/Electric Frankenstein* 7" single (11. tammikuuta 2005, TKO Records 135 (Yhdysvallat))
**Everybody Loves Antiseen* (2006)
**New Blood* (2012) (Switchlight Records)
**Falls Count Anywhere - A Collection Of Wrestling Songs* (2012) (Rusty Knuckles)
**Live In Austin, TX* (2012) (Digital Warfare Records)
**Live Possum* (2013) (Jailhouse Records)
**We're # One!* (2016) (TKO Records)
**Obstinate* (2017) (TKO Records)
**Dying Breed* (2018) (TKO Records)

Lisäksi yhtye on julkaissut ainakin 35 erillistä 7-tuumaista vinyylilevyä.

## Jäsenet
*Jeff Clayton - laulu
*Joe Young - kitara
*Jon Bowman - basso
*Phil Keller - rummut

### Entiset jäsenet
*Doug Canipe - basso
*Greg Clayton - rummut
*Dale Duncan - basso
*Marlon Cherry - basso
*Doug Throgmorton - rummut
*Thomas O'Keefe - basso
*GG Allin - laulu yhdellä albumilla
*Greg Clayton - rummut
*Tripp McNeill - basso
*Sir Barry Hannibal - rummut
*Byron "Spitbubble" McDonald  -  rummut
*Lee "Flea" Howard  -  basso
*Steve Sadler  -  rummut
*Brad Keeter  -  rummut
*Bill Cates  -  basso
*Mitch Cooper  -  rummut
*Joe Williams  -  basso/kosketinsoittimet
*Dana "Ace" Davis  -  soolokitara

## Lähteet

## Aiheesta muualla
*Virallinen sivu 
*Myspace-sivu 
*TKO Records  
*Yhtyeen haastattelu
Jouni Vehkaoja

**Jouni Vehkaoja** (s. 6. huhtikuuta 1981) on suomalainen uransa lopettanut salibandyn pelaaja ja salibandyseura Esport Oilersin toiminnanjohtaja. Hän oli pelipaikaltaan puolustaja ja edusti Espoon Oilersia. Vehkaoja on myös edustanut Kirkkonummi Rangersia.

Vehkaoja on kaksinkertainen maailmanmestari ja moninkertainen suomenmestari.

Jouni Vehkaoja on toiminut liikunnanopettajana Pohjois-Tapiolan koulussa ja Espoo Internationalissa
## Lähteet
* Jouni Vehkaoja  Espoon Oilersin sivuilla
Kastanjatöyhtötikka

**Kastanjatöyhtötikka** (*Celeus grammicus*) on eteläamerikkalainen tikka. Sen esiintymisalue ulottuu Kolumbian kaakkoisosista Venezuelaan ja itään Ranskan Guyanaan ja Brasiliaan, sekä itäiseen Peruun, Ecuadoriin ja Pohjois-Boliviaan. Lajista tunnetaan neljä alalajia. Johann Natterer ja Alfred Malherbe kuvailivat lajin holotyypin Brasilian Marabitanasista, Rio Negron yläjuoksulta vuonna 1845.

## Lähteet
Koiskalan kartano

**Koiskalan kartano** on 1650-luvulla perustettu kartano ja maatila Lahdessa. Siellä viljellään luomutuotteita ja kasvatetaan suomenlampaita. Kartano kuului aikanaan Nastolan kuntaan ja se oli 2&nbsp;000 hehtaarin kokoinen. Kartanon pihapiiri sisältää yli kaksikymmentä historiallista rakennusta, joita on kunnostettu viime vuosina. Päärakennus on 1840-luvulta. Museovirasto on määritellyt Koiskalan kartanon kartanomiljöineen ja viljelysmaisemineen valtakunnallisesti merkittäväksi rakennetuksi kulttuuriympäristöksi.

Kartano sijaitsee Kymijärven pohjoispuolella olevalla peltoaukealla. Kartanon puinen keskiosa on rakennettu 1840, kaksikerroksiset päätyosat ovat 1890-luvulta. Nykyinen empirehenkinen ulkoasu on 1930-luvulta. Pihapiirissä olevat työväen asuinrakennukset ja talousrakennukset ovat pääosin 1800-luvulta. Pienempiä rakennuksia ovat Nastolan ensimmäiselle autolle rakennettu autotalli ja arkkitehti Erkki Huttusen suunnittelema funktionalistinen leikkimökki.
 
## Historia
Nastolan Koiskalan kylä oli keskiajalla pitäjän suurimpia kyliä. Koiskalan säteri muodostettiin kylän taloista Ruotsin suurvalta-ajalla ja lahjoitettiin Didrich von Essenille 1650. Kartanon omistajat olivat pääasiassa sotilasaatelia. Kartano oli laajemmillaan 1850-luvulla, jolloin siihen kuului noin 3&nbsp;000 hehtaaria maata ja lukuisia torppia. Paul Olsson laati kartanolle muotopuutarhasommitelman 1926. Arkkitehti David Frölander-Ulf suunnitteli vuonna 1936 toteutetun ulko- ja sisätilojen korjauksen.

## Kuva

Tiedosto:Koiskalan kartano20220709.jpg|Koiskalan kartano


## Lähteet

## Aiheesta muualla
*Koiskalan kartanon kotisivu
Aasiantöyhtötikka

**Aasiantöyhtötikka** (*Micropternus  brachyurus*) on eteläaasialainen tikka. Sen esiintymisalue ulottuu Intiasta ja Sri Lankasta eteläiseen Kiinaan, Indokiinaan, Malakan niemimaalle ja Indonesiaan. Lajista tunnetaan yhdeksän alalajia. Louis Jean Pierre Vieillot kuvaili lajin holotyypin Jaavalta vuonna 1818.

## Lähteet
Konsistenssi

**Konsistenssi** eli *looginen ristiriidattomuus* on matemaattisen logiikan käsite. Looginen teoria on konsistentti eli ristiriidaton, jos siitä ei voi johtaa ristiriitaa. Teoria on siis **epäkonsistentti** eli *ristiriitainen* jos ja vain jos on olemassa sellainen kaava *P*, että kyseisestä teoriasta voi johtaa sekä kaavan *P* että kaavan *ei-P*. 

Teoriaa sanotaan toteutuvaksi (), jos sillä on malli. Joskus konsistenssilla tarkoitetaan toteutuvuutta ("semanttinen määritelmä"), useimmiten ylempänä määriteltyä ristiriidattomuutta ("syntaktinen määritelmä").

Looginen teoria on täydellinen, jos jokaiselle sen termein muodostetulle kaavalle *P* pätee: *P* tai *ei-P* voidaan todistaa (siis ainakin toinen). Teoria on siis täydellinen jos ja vain jos kaikki sen kaavat voidaan todistaa "oikeiksi (ja/)tai vääriksi". Siis jos kaikille teorian piiriin kuuluville kaavoille *P* pätee: "*P* voidaan todistaa tai *ei-P* voidaan todistaa muttei molempia", teoria on sekä täydellinen että ristiriidaton. 

Predikaattikalkyylin täydellisyyden todisti Kurt Gödel vuonna 1930. Muun muassa toisen kertaluvun logiikka ei ole täydellinen.

Gödelin epätäydellisyyslause (1931) osoitti, ettei mikään "riittävän ilmaisuvoimainen" (täydellinen ja luonnolliset luvut sisältävä) ristiriidaton aksioomajärjestelmä voi koskaan osoittaa omaa ristiriidattomuuttaan. Tämä romutti Hilbertin ohjelman "matematiikan perustan" löytämisestä (aksiomaattinen järjestelmä, joka yksin kattaisi kaiken matematiikan).

## Katso myös

* Hilbertin ongelmat
* Hilbertin toinen ongelma
* ω-konsistenssi

## Lähteet

* "Consistency", *The Cambridge Dictionary of Philosophy*.
* Ebbinghaus, H. D. & Flum, J. & Thomas, W.: *Mathematical Logic*
* Heijenoort, Jean van: *From Frege to Gödel: A Source Book in Mathematical Logic*, Harvard University Press, Cambridge, MA, 1967.  (pbk.)
* Jevons, W. S.: *Elementary Lessons in Logic*, 1870.
* Kleene, Stephen: *Introduction to Metamathematics*, North-Holland Publishing Company, Amsterday, New York, 1952 (10. painos 1991). .
* Reichenbach, Hans: *Elements of Symbolic Logic*, Dover Publications, Inc. New York, 1947. ,
* Tarski, Alfred:  *Introduction to Logic and to the Methodology of Deductive Sciences, Second Edition*, Dover Publications, 1946. Inc., New York, .

### Viitteet
Eeli Halttu

**Eeli Johannes Halttu** (19. joulukuuta 1920 Simo – 1. joulukuuta 1999 Simo) oli suomalainen kalastaja, autoilija ja kirjailija.

Halttu julkaisi kaksi kirjaa joista romaanin *Suomalainen elämänmuoto* tapahtumat sijoittuivat simolaiseen kalastajakylään ja *Kairan keisari*-kirja taas kertoi Posion Koilliskairan elämästä. Haltulta jäi myös suuri määrä julkaisemattomia runoja ja käsikirjoituksia.

## Teoksia
* *Suomalainen elämänmuoto* : romaani. Pohjoiset kirjailijat, Rovaniemi 1974
* *Kairan keisari*. Länsi-Lapin kirjoittajat, Kemi 1975

## Lähteet
*  
* 

## Aiheesta muualla
* Eeli Halttu Kirjasampo.fi:ssä
Axel Boëthius

**Carl Axel Boëthius** (18. heinäkuuta 1889 Arvika – 7. toukokuuta 1969) oli ruotsalainen arkeologi. 

Carl Axel Boëthius oli professori Simon Boëthiuksen poika. Hän valmistui filosofian maisteriksi Uppsalassa 1914 ja  filosofian lisensiaatiksi vuonna 1918. Samana vuonna hän liittyi ruotsalaiseen prikaatiin Olof Palmen kanssa.

Boëthius oli mukana arkeologisissa kaivauksissa Mykenessä vuosina 1921–1922. Gösta Baggen kanssa hän oli *[[Svensk tidskrift]]in* toimittajana 1923–1924. Vuonna 1925 Boëthiuksesta tuli Ruotsin Rooman-instituutin johtaja. Vuonna 1927 hän sai professorin arvon. Vuosina 1930–1934 hän otti osaa Ardean arkeologisiin kaivauksiin. Vuonna 1933 hänestä tuli professori ja jäsen Pontificia Accademia Romana di Archaeologiassa. Vuonna 1935 Boëthius nimitettiin Göteborgin korkeakoulun antiikin professoriksi. 

Axel Boëthius on haudattu Uppsalan vanhalle hautausmaalle.

## Julkaisut
* *Svenska brigaden* (1920)
* *Greklands historia* (1926)
* *Vandringar i Rom under professor Vilhelm Lundströms ledning* (1929)
* *De nya utgrävningarna i Rom* (1931)
* *Hur Rom byggdes under antiken* (1938)
* *Den romerska storstadens hyreshusarkitektur och dess bebyggelsegeografiska sammanhang* (1944)
* *Stadsbebyggelsen i Roms hamnstad Ostia* (1951)
* *Nya färdmål i Italien* (1955)

## Lähteet
* *Svensk uppslagsbok*, Malmö 1939

### Viitteet
Saku Sammakko

**Saku Sammakko** voi tarkoittaa:

*Saku Sammakko, fiktiivinen hahmo *Saku Sammakko ja salainen disketti* -animaatioelokuvassa
*Saku Sammakko, tunnettu suomenkielinen lastenlaulu
Chacontöyhtötikka

**Chacontöyhtötikka** (*Celeus lugubris*) on eteläamerikkalainen tikka. Sen esiintymisalue käsittää mantereen keskiosan Itä-Boliviasta Brasiliaan, Paraguayhin ja Koillis-Argentiinaan. Lajista tunnetaan kaksi alalajia. Alfred Malherbe kuvaili lajin holotyypin Mato Grossosta vuonna 1851.

## Lähteet
Heino A. Bergman

**Heino Aaprami Bergman** (20. maaliskuuta 1913 Pello – 27. tammikuuta 1987 Pello) oli suomalainen kirjailija.

Bergmanin esikoisteos oli sotavuosiin sijoittuva romaani *Suurten tapausten varjossa*.

Bergman kävi kansakoulun. Hän toimi maanviljelijänä ja parturina Pellossa. Bergmanin vanhemmat olivat Jakob Bergman ja Iida Josefiina (o.s. Fors). Puoliso oli Beata Kustaava (o.s. Friman) vuodesta 1937.

## Teoksia
* *Suurten tapausten varjossa* : romaani.    Pohjoiset kirjailijat, Rovaniemi 1972
* *Isänmaan puolesta* : romaani.    Pohjoinen, Oulu 1979

## Lähteet
*  
* Tornionlaakson kirjailijoita : Heino A. Bergman

### Viitteet
Tulkinta (logiikka)

**Malli** eli **tulkinta** on logiikan käsite, joka tarkoittaa usein totuusarvojen ja mahdollisesti merkitystenkin asettamista logiikan symboleille ja lauseille. 

Jonkin kielen *L* *malli* on siis joukko *M* kielen *L* symboleita (luettelo niistä kielen *L* peruspropositioista, jotka tulkitaan tosiksi mallissa *M*). Jos kielessä *L* on *n* propositiomuuttujaa, kielellä on siis 2^n erilaista mallia.

Kielen L lause *p* on *tosi mallissa M* jos ja vain jos *p* on lauseiden *M* looginen seuraus eli *p* on tosi kaikissa maailmoissa, joissa lauseet *M* ovat tosia, mikä merkitään M\vDash p.

Esimerkki: jos M=\{P,Q\}, niin mm. lauseet *P* ja P\land Q ovat tosia mallissa *M* mutta *R* ja P\land R eivät ole (siis M\not\vDash R ja M\not\vDash P\land R).

## Katso myös

* Mahdolliset maailmat
* Totuusarvo

## Lähteet
Eino Wirkkula

**Eino Wirkkula** (8. marraskuuta 1879 Haukipudas – 18. kesäkuuta 1956 Oulu) oli suomalainen rovasti ja kirjailija.

## Henkilöhistoria
Eino Wirkkulan vanhemmat olivat kirkkoherra, rovasti Viktor Alfred Wirkkula ja Johanna Thauvón. Hän pääsi ylioppilaaksi Oulun lyseosta 1898 ja opiskeli Helsingin yliopistossa suorittaen teologian erotutkinnon 1905. Wirkkula vihittiin papiksi samana vuonna. Valmistuttuaan hän toimi pappina Iissä, Simossa ja Hailuodossa. Hailuodon kirkkoherra hän oli 1909–1919 ja Iin kirkkoherra 1919–1950. Hän sai rovastin arvon 1926 ja toimi myös Iin rovastikunnan lääninrovastina 1932–1950. Suomen Nuorten Kristillisen Liiton matkasihteeri Wirkkula oli kolmeen otteeseen ja liiton pääsihteeri 1926–1928. Hän toimi myös Oulun suojeluskuntapiirin kenttäpappina. Wirkkula oli naimisissa vuodesta 1908 Helmi Maria Malmbergin kanssa. 

## Teoksia
* *Miksi aikamme nuoret hukkuvat? : siveellisyyspuhe*.   Suomen Nuorten Kristillinen Liitto, Helsinki 1918
* *Valvova nuoriso : piirteitä maamme kristillisestä nuorisotyöstä*. Suomen Nuorten Kristillinen Liitto, Kerava 1925
* *Valkoinen erämaa : metsänkävijän tarinoita*. WSOY 1926, uusintapainos Iin kotiseutuyhdistys, Ii 1991
* *Kun komokkaat saapuivat* ja *Kun mies on vireessä* novellit teoksessa *Suomen riistapoluilta*. 1961
* *Suurilla selkosilla*. Iin kotiseutuyhdistys, Ii 1993

## Lähteet
Looginen seuraus

Lause B on lauseiden A **looginen seuraus**, mikäli lauseiden A ollessa totta lause B on välttämättä totta.

## Loogisen seurauksen määritelmä

Looginen seuraus voidaan määritellä usealla tavalla. Seuraavassa on eräitä määritelmiä.

### Semanttinen seuraus

Kielen L lause *p* on **tosi mallissa M** jos ja vain jos *p* on lauseiden *M* looginen seuraus eli *p* on tosi kaikissa maailmoissa, joissa lauseet *M* ovat tosia, mikä merkitään M\vDash p.

### Syntaktinen seuraus

Lause *p* on oletusten O syntaktinen seuraus järjestelmässä J, jos järjestelmässä J lauseelle *p* on olemassa muodollinen todistus oletuksista O.

:O \vdash_{\mathrm J} p

Syntaktinen seuraus ei liity mihinkään järjestelmän J tulkintaan.

## Esimerkki

Jos lauseet "Kermit on sammakko" ja "kaikki sammakot ovat vihreitä" ovat totta, niin lause "Kermit on vihreä" on välttämättä totta. Näin ollen "Kermit on vihreä" on lauseiden "Kermit on sammakko" ja "kaikki sammakot ovat vihreitä" looginen seuraus. 

Näin on, vaikka lauseista viimeinen ei olekaan totta tässä maailmankaikkeudessa: on olemassa ruskeita sammakoita. Kaikissa niissa maailmoissa, joissa jälkimmäiset lauseet ovat tosia, ensimmäinenkin lause ("Kermit on sammakko") on tosi; se on siis tosi myös osassa muunlaisia maailmoja.

## Katso myös

* Tautologia

## Lähteet

## Kirjallisuutta

* Dummett, Michael: *The Logical Basis of Metaphysics*.  Harvard University Press, 1991.
* Etchemendy, John: *The Concept of Logical Consequence*. Harvard University Press, 1990.
* Hanson, William H.: "The concept of logical consequence," *The Philosophical Review 106*, 1997: s. 365-409.
* Hendricks, Vincent F.: *Thought 2 Talk: A Crash Course in Reflection and Expression*. New York: Automatic Press / VIP, 2005. 
* Planchette, P. A.:. "Logical Consequence". Teoksessa Goble, Lou (toim.): *The Blackwell Guide to Philosophical Logic*. Blackwell, 2001.
* Shapiro, Stewart: "Necessity, meaning, and rationality: the notion of logical consequence". Teoksessa Jacquette, D. (toim.): *A Companion to Philosophical Logic*. Blackwell, 2002.
* Tarski, Alfred: "On the concept of logical consequence", 1936. Teoksessa Tarski, A.: *Logic, Semantics, Metamathematics*, 2. painos. Oxford University Press, 1983.

## Aiheesta muualla

* 
* 
*
Toteutuvuus

**Toteutuvuus** on matemaattisen logiikan käsite. Teoriaa sanotaan toteutuvaksi (), jos sillä on malli.

Joskus konsistenssilla tarkoitetaan toteutuvuutta ("semanttinen määritelmä"), useimmiten ristiriidattomuutta ("syntaktinen määritelmä").

## Lähteet
Jan Neliba

**Jan Neliba** (s. 5. syyskuuta 1953 Kladno, Tšekkoslovakia) on tšekkiläinen jääkiekkovalmentaja ja entinen puolustaja. Hän valmensi viimeksi 1. Národní Hokejová Ligan HC Znojemští Orliia kaudella 2009–2010.
## Pelaajaura
Neliba aloitti uransa kotikaupunkinsa joukkueessa HC Kladnossa, jossa vuonna 1980 tuli Tšekkoslovakian mestaruus. Hän siirtyi kaudeksi 1984–1985 SM-liigajoukkue Rauman Lukkoon, jolloin Nelibasta tuli liigan historian ensimmäinen tšekkoslovakialais-/tšekkiläispelaaja. Hän pelasi Lukossa kaksi kautta. Kauden 1985–1986 lopulla Neliba potkaisi Jyväskylässä JYPin Arto Jokista, jonka seurauksena hän sai neljän ottelun pelikiellon. Lukon seurajohto halusi Neliban kotiin, mutta pelaajien ja valmentajien painostuksesta hän sai pelata kauden viimeisen ottelun.

Neliban ura jatkui Suomessa vielä Lukonkin jälkeen, kun hän pelasi kaudella 1987–1988 I-divisioonaa Vaasan Sportissa ja kaudella 1988–1989 II-divisioonaa Ylivieskan YPA:ssa, joissa Neliba lopetti uransa.
### Maajoukkue

Neliba edusti Tšekkoslovakiaa MM-kilpailuissa vuonna 1981, jolloin hän voitti pronssia. Hän pelasi myös Lake Placidin olympiakisoissa 1980.

## Valmentajaura
Neliba aloitti kaudella 1993–1994 Tšekin Extraliigassa HC Kladnon päävalmentajana. Kolmen siellä vietetyn kauden jälkeen hän siirtyi valmentamaan saman liigan Vsetínská Hokejováa kaudella 1996–1997. Neliba toimi joukkueen päävalmentajana kaksi kautta, joiden jälkeen hän siirtyi SM-liigajoukkue Kalevan Pallon peräsimeen. Neliba riitaantui siellä apulaisvalmentaja Jouni Rinteen kanssa ja hän sai lähteä 14. joulukuuta 1998. Rinne korvasi hänet päävalmentajana.

Kaudeksi 2000–2001 Neliba palasi Vsetíniin, mutta joukkueen apuvalmentajaksi. Kesken kauden 2003–2004 hänet pestatiin HC České Budějovicen päävalmentajaksi, mutta Neliba palasi taas kaudeksi 2004–2005 Vsetínin apuvalmentajaksi. Tammikuussa 2007 hän siirtyi Slovakian Extraliigassa pelaavan HK Ardo Nitran päävalmentajaksi. Neliba valmensi joukkuetta kevääseen 2008.

Kauden 2008–2009 Neliba valmensi Tšekin toiseksi korkeimmalla sarjatasolla 1. Národní Hokejová Ligassa HC Mostia ja kauden 2009–2010 hän valmensi samassa liigassa HC Znojemští Orlia.
## Lähteet
*
*
*
### Viitteet
Melek Mazici

**Melek Mazici** (s. 25. marraskuuta 1956 Istanbul, Turkki) on turkkilais-suomalainen kuvataiteilija ja taidegraafikko. Hän on asunut ja työskennellyt Suomessa vuodesta 1981 lähtien. Mazici on työskennellyt myös Lontoossa, Tukholmassa, Pariisissa, Brysselissä ja New Yorkissa.

Mazici opiskeli Turkin valtion kuvataideakatemiassa Istanbulissa vuosina 1975–1981 pääaineenaan maalaustaide. Hän on myös opiskellut Kuvataideakatemiassa Helsingissä vuosina 1984–1989 erikoistuen taidegrafiikkaan. Vuosina 1989–1990 Mazici täydensi opintojaan stipendiaattina Ruotsin kuninkaallisessa taideakatemiassa.

Mazici aloitti uransa taidegrafiikan parissa. Taidegrafiikan lisäksi hän on käyttänyt ilmaisumuotoinaan installaatioita ja akryylimaalauksia. 

Mazicin töiden lähtökohtana ovat usein orgaaniset muodot, kuten kukat tai maisemat. Nämä aiheet saavat hänen teoksissaan usein merkityksen mielen maisemina ja läpinäkyvyytenä, jotka antavat katsojalle mahdollisuuden peilata omia tunnetilojaan teosten kautta. Mazicin muotokieli on elänyt ja kehittynyt eri maiden, maisemien ja mielentilojen kautta vuosikymmenten taiteellisen uran aikana. Taideteoksiinsa Melek ottaa värit Turkista ja tunnelman Suomesta. 

Vuodesta 1980 Mazici on pitänyt säännöllisesti yksityisnäyttelyitä ja osallistunut lukuisiin yhteisnäyttelyihin mm. Suomessa, Turkissa, Yhdysvalloissa, Ranskassa, Japanissa, Saksassa ja Irlannissa. Mazicin teoksia on julkisissa ja yksityisissä kokoelmissa ympäri maailman. Suomessame hänen teoksiaan kuuluu muun muassa Suomen valtion taidekokoelmaan, Helsingin kaupungin taidemuseon sekä Porin taidemuseon kokoelmiin. Turkissa Mazicin on töitä on ollut esillä usein Galeri Nev -galleriassa, ja hänen teoksiaan on hankittu myös merkittävimpiin yksityiskokoelmiin.  

Melek Mazicille on myönnetty valtion viisivuotinen taiteilija-apuraha kahdesti, vuosina 2000 ja 2010.

Melek Mazicin teoksista kertova kirja Transparency palkittiin tunnustuspalkinnolla vuonna 2014 Suomen kauneimpien kirjojen kilpailussa. 

## Lähteet
*Melek Mazici kuvataiteilijamatrikkelissa
*Melek Mazicin kotisivut
*Galeri Nev Istanbul 
*“Istanbul–Helsinki Express” , Samuli Isolan artikkeli Welcome to Finland -lehdessä, 10.8.2007

### Viitteet
Antero Piha

**Onni Antero Piha** (1. marraskuuta 1907 Alastaro − 21. syyskuuta 1991 Helsinki) oli metsätalouden tutkija ja metsähallituksen pääjohtaja.

## Henkilöhistoria
Pihan vanhemmat olivat opettaja Anton Waldemar Piha (Vahlman) ja Helma Kustaava Hellman. Säveltäjät Martti ja Helmeri Piha, biokemisti Sakari Piha ja liiketaloustieteen professori Kalevi Piha olivat hänen veljiään. Pihan puoliso vuodesta 1934 oli Elisabeth Krestjaninoff. 

## Ammattiura
Tultuaan ylioppilaaksi Tyrvään yhteiskoulusta Vammalasta 1926 ja valmistuttuaan metsänhoitajaksi 1930 Piha suoritti maatalous- ja metsätieteiden kandidaatin tutkinnon 1933 ja lisensiaatin tutkinnon 1941 ja väitteli tohtoriksi 1941. Hän toimi assistenttina Helsingin yliopiston metsänarvioimistieteen laitoksella vuosina 1931−1934, Enso-Gutzeitin tilasto-osaston päällikkönä 1935−1940, Metsäntutkimuslaitoksen erikoistutkijana 1940−1942, Maa- ja metsätaloustuottajain Keskusliiton (MTK) metsäpoliittisen osaston päällikkönä ja metsävaltuuskunnan pääsihteerinä vuodesta 1942. Tätä tehtävää hän hoiti vuoteen 1960 ja toimi sen jälkeen metsähallituksen pääjohtajana 1960−1973. Piha oli *Viikkosanomien* tolmitussihteeri 1933 ja päätoimittaja 1934–1935 sekä *Metsätaloudellisen Aikakauslehden* toimitussihteeri ja talouden valvoja 1940–1945.

## Julkaisuja
** Maatilametsälöiden liikejäämä ja sen rakenne* (1941, väitöskirja)
* *Metsäverotuksen uudistamiskomitean mietintö* (1942)
* *Die finnische Wald- und Forstwirtschaft* (1942), Vilho Lihtosen kanssa
* *Metsäkaupallinen järjestötoiminta Ruotsissa* (1944), ilmestyi myös ruotsiksi
* *Neljännesvuosisata Metsänomistajain Metsäkeskus Oy:n toimintaa* (1946)
* *Työpanos maatila-metsätaloudessa* (1954)
* *Metsätulot ja pääomanmuodostus* (1957)
* *Valtionmetsien hakkuumahdollisuudet* (1964)
* *Metsänhoitoyhdistyslain syntyvaiheet* (1975)

## Lähteet
* Suomen metsänhoitajat 1961−1976. Suomen Metsänhoitajat ry, 1977, Helsinki.

### Viitteet
God the Lux

__NOTOC__
**God the Lux** on puolalaisen black metal -yhtye Vesanian toinen studioalbumi, joka on julkaistu vuonna 2005. Rummut, kitarat ja laulu nauhoitettiin Hendrix Studiolla Lublinissa, ja sen toteutti Arkadiusz "Malta" Malczewski. Bassokitara nauhoitettiin Kokszoman Studiolla Varsovassa, ja nauhoituksen toteutti Mareck. Kosketinsoittimen nauhoitukset hoiti Siegmar itse kotistudiollaan.

Mauser on soittanut kitarasoolon kappaleeseen *Path VIII The Mystory*.

## Kappaleet
Kaikki kappaleet on säveltänyt ja sanoittanut Orion, ellei toisin mainittu.

#
#
#
#
#
#
#
#
#
#
#Path XI Mask III
#
#

## Kokoonpano
* Orion – kitarat, laulu
* Heinrich – bassokitara
* Daray – rummut ja lyömäsoittimet
* Siegmar – kosketinsoitin

## Arvostelut
* Allmusic: 
* Imperiumi: 9-/10

## Lähteet

## Aiheesta muualla
* 
*
Amy Acuff

**Amy Lynn Acuff** (s. 14. heinäkuuta 1975 Fort Arthur, Texas) on yhdysvaltalainen yleisurheilija, joka kilpailee korkeushypyssä. Hän on toiminut myös mallina. Acuff voitti kultaa universiadeista 1997 tuloksellaan 198 senttimetriä ja on osallistunut olympialaisiin viidesti vuosina 1996–2012. Hän on sijoittunut olympialaisissa parhaimmillaan neljänneksi, vuonna 2004. Ulkoratojen MM-kilpailuissa hän on ollut kahdeksas Göteborgissa 1995 ja Helsingissä 2005 sekä sisäratojen MM-kilpailuissa neljäs Lissabonissa 2001 ja kuudes Valenciassa 2008. Hän sai nuorten MM-kilpailuissa pronssia Lissabonissa 1994 tuloksella 188.

Acuffin korkeushyppyennätys on 201 senttimetriä, jonka hän hyppäsi Zürichissä vuonna 2003.

Acuff on toiminut myös mallina ja on esiintynyt muun muassa Playboyn kannessa. Hän on naimisissa seiväshyppääjä Tye Harveyn kanssa.

## Lähteet
2200-luku

**2200-luku** on tuleva vuosisata, joka käsittää vuodet 2200–2299. Se on kolmannen vuosituhannen kolmas vuosisata.

## Tapahtumia
* **2200**-luvun alku: avaruusromu Vanguard 1 putoaa maahan

* **2209**: Halleyn komeetan apogeum
* **2223**: Mars peittää Jupiterin
* **2243**: Venus peittää Saturnuksen
* **2247**: Venuksen ylikulku
* **2251**: Venus peittää Uranuksen
* **2252**: Planetoidi 90482 Orcus on kiertänyt Auringon kerran lähtien löytämisestään vuonna 2004
* **2253**: Merkurius peittää Reguluksen
* **2255**: Venuksen ylikulku
* **2281**: Uranuksen, Neptunuksen ja Pluton kolmio
* **2282**: Uranuksen, Neptunuksen ja Pluton kolmio
* **2284**: Halleyn komeetan apogeum
* **2285**: Pääsiäinen on 22. maaliskuuta, joka on aikaisin päivämäärä milloin pääsiäinen voi olla. Tapahtunut viimeksi vuonna 1818.

## 2200-luku fiktiossa
* Alkuperäinen ''Star Trek'' -televisiosarja ja kuusi ensimmäistä elokuvaa sijoittuvat tälle vuosisadalle
* Videopeliin *[[Dead Space]]* liittyvän *[[Dead Space: Martyr]]* -kirjan tapahtumat tapahtuvat vuonna 2214
* Elokuvan *Five elements* tapahtumat sijoittuvat vuoteen 2214
* Elokuvan *[[Zardoz]]* tapahtumat sijoittuvat vuoteen 2293
* *[[Fallout]]*-pelisarjan tapahtumat sijoittuvat suurilta osin 2200-luvulle:
** *[[Fallout 2]]* sijoittuu vuoteen 2241
** ''Fallout 3'':n tapahtumat sijoittuvat vuosien 2258–2277 välille
** ** sijoittuu vuoteen 2281
** ''Fallout 4'':n päätapahtumat sijoittuvat vuoteen 2287.

## Lähteet
Breakaway (Kelly Clarksonin albumi)

**Breakaway** on yhdysvaltalaisen laulajan, Kelly Clarksonin toinen studioalbumi, joka julkaistiin 30. marraskuuta 2004. Albumi voitti kaksi Grammy-palkintoa vuoden 2006 Grammy-gaalassa: ”Best Pop Vocal Album” ja ”Best Female Pop Vocal Performance” kappaleesta ”Since U Been Gone”.

Albumi debytoi kolmannella sijalla Billboard 200 -listalla. Albumi on myynyt Yhdysvalloissa 6&nbsp;× platinaa. Se on Clarksonin eniten myynyt albumi yli kuudella miljoonalla myydyllä kopiolla pelkästään Yhdysvalloissa.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Marcel van der Westen

**Marcel Johannes van der Westen** (s. 1. elokuuta 1976 Laren) on alankomaalainen yleisurheilija, joka kilpailee pika-aitajuoksussa. Hän edustaa seuratasolla amsterdamilaista Phanosta. Van der Westen voitti hopeaa 60 metrin aitajuoksusta sisäratojen EM-kisoissa 2007. Hän on osallistunut olympialaisiin kerran, Pekingissä 2008. Van der Westen pääsi tuolloin 110 metrin aidoissa välieriin saakka. Barcelonan EM-kisoissa 2010 hän oli seitsemäs ajalla 13,58 s.

## Ennätykset

*Lähde: IAAF* 

* 110 m aidat: 13,35 s (2008)
* 60 m aidat: 7,62 (2007)

## Lähteet
Hyvinkää Ringette

**Hyvinkää Ringette** on hyvinkääläinen ringetteseura, jonka edustusjoukkue pelaa ringeten SM-sarjassa. Hyvinkää Ringette on voittanut historiansa aikana kaksi suomen mestaruutta (-95 ja -97) sekä kolme hopeaa (-92, -93 sekä -96). Edellä mainitut tulokset saavutettiin *Jää-Ahmat Ringette* nimellä.

## Historiaa
### Jää-Ahmat Ringette syntyy
Ringette rantautui Hyvinkäälle keväällä 1984, jolloin tuolloin Hyvinkään Jää-Ahmojen C-69 juniorijoukkueen toimihenkilöt Lasse Ahokas, Asko Eloranta ja Jorma Peurala järjestivät ensimmäiset harjoitukset Puolimatkan kentällä. Kolmikko oli tutustunut lajiin, kun heidän valmentamansa jääkiekkojuniori-joukkue oli ollut turnausmatkalla Tuusulassa ja toisella kentällä pelattiin ringetteä.

Ringettetoiminta alkoi virallisesti nimellä Jää-Ahmat Ringette, kun 9. syyskuuta 1985 Hyvinkään Jää-Ahmat hyväksyi kokouksessaan ringeten jääkiekkoseuran alaiseksi.

Lajin nousu Hyvinkäällä oli nopeaa ja jo kaudella 1992-1993 seuralla oli viisi joukkuetta. Naisten edustusjoukkue, sekä B-,C-,D- ja E-juniorit. Jää-Ahmat Ringeten kukoistusaika osui 90-luvun puoliväliin, jolloin edustusjoukkue voitti Suomen Mestaruuden kahdesti ja sijoittui kolme kertaa hopealle.

### Ringette erkanee jääkiekkoseurasta, Hyvinkää Ringette
Kauden 1998-1999 aikana Jää-Ahmat Ringeten toimihenkilöt alkoivat puuhaamaan erkanemista jääkiekkoseurasta omaksi yhdistyksekseen. Erkaneminen tapahtui lopulta tammikuussa 1999, jolloin perustettiin Hyvinkää Ringette ry. Toiminta jatkui kuitenkin Jää-Ahmoista tutulla linjalla ja Hyvinkää Ringette onkin noussut kauteen 2009 mennessä jäsenmäärältään Suomen toiseksi suurimmaksi ringetteseuraksi.

Hyvinkää Ringette järjestää joka vuosi ringettekoulua, joka on tarkoitettu lajin aloittaville harrastajille.

## Lähteet
* http://www.kotitieto.fi/cms%5Ccache%5C1000x1000-cms-img-news-690-pihalahde1_paakuva.jpg
* Hyvinkää Ringeten kotisivut
* Hyvinkää Ringeten edustuksen kotisivu
Kia Soul

**Kia Soul** on Kia Motorsin vuodesta 2008 lähtien valmistama pieni crossover-tyyppinen automalli.

## Kia Soul AM (2008–2014)

Ensimmäisen sukupolven Soul esiteltiin Pariisin autonäyttelyssä syksyllä 2008. Se perustuu samalle PB-pohjalevylle kuin useat muut Hyundai–Kia-konsernin pienet automallit.

Vuoden 2009 Euro NCAP -kolaritestistä Soul sai tulokseksi täydet viisi tähteä.

Frankfurtin autonäyttelyssä syksyllä 2011 esiteltiin kasvojenkohotuksen kokenut Soul. Etusäleiköstä tuli aiempaa suurempi ja myös sumuvaloja uudistettiin. 

## Kia Soul PS (2013–2019)

Toisen sukupolven Soul esiteltiin New Yorkin autonäyttelyssä keväällä 2013. Ulkonäöltään auto ei muuttunut merkittävästi edeltäjäänsä verrattuna, mutta se perustuu uudelle, keskikokoluokan autoille tarkoitetulle J5-pohjalevylle. Soul oli saatavana bensiini- ja dieselmallien lisäksi myös täyssähköisenä EV-malliversiona. 

Vuoden 2014 Euro NCAP -kolaritestistä Soul sai tulokseksi neljä tähteä viidestä. Erikseen samana vuonna testattu Soul EV ansaitsi sekin neljä tähteä. 

Pariisin autonäyttelyssä syksyllä 2016 esiteltiin pienen kasvojenkohotuksen kokenut Soul. Muun muassa etusäleikköön tehtiin pieniä muutoksia. 

## Kia Soul SK3 (2018–)

Kolmannen sukupolven Soul esiteltiin Los Angelesin autonäyttelyssä vuoden 2018 lopulla. Euroopassa mallia myydään ainoastaan sähköversiona.
 

## Lähteet

## Aiheesta muualla
Fránchthin luola

**Fránchthin luola** (myös *Frankhthin luola*, ) on Kreikassa Peloponnesoksella Argoliin niemimaalla sijaitseva luola, josta on tehty varhaiskivikautisia metsästykseen, keräilyyn, kalastukseen ja maanviljelyyn liittyviä löytöjä. Luolassa asuttiin ajoitusten mukaan noin 20000–3000 eaa. Luola sijaitsee Ermionídan kunnassa Koiládan ja Paralía Foúrnonin kylien lähellä olevassa kukkulassa.

## Historia

Fránchthin luolassa on tehty tutkimuksia, joiden avulla voidaan yrittää rakentaa kuvaa varhaisesta kivikautisesta elämästä Balkanilla. Tehtyjen ajoitusten mukaan luola asutettiin myöhäispaleoliittisella kaudella 37000–30000 eaa. ja hylättiin keskineoliittisella kaudella 3000 eaa. Luolan varhaisimmat asukkaat lienevät olleet tyypillisiä myöhäispaleoliittisia metsästäjä-keräilijöitä.

Luolan varhaisin kerrostuma osuu jääkauden loppuvaiheeseen aikaan noin 23000–11000 eaa. Elämä oli samanlaista kuin muuallakin, keräiltiin villejä kasveja, metsästettiin, kalastettiin jne ja luultavasti liikuttiin vuodenaikojen mukana. Tuolloin keräiltiin villiä viljaa, palkokasveja ja pähkinöitä sekä metsästettiin. Työkalut olivat mm. luusta, kvartsista ja piikivestä. Ilmasto lämpeni 11000–9000 eaa. jolloin maisemaan ilmestyi puita. Metsästäjät metsästivät paleoliittisella kaudella mm. biisoneja ja villejä saksanhirviä.

Noin 11000 eaa. ilmestyivät luolan asukkaiden ruokavalioon mm. pistaasipähkinät, manteli ja linssit, 10500 eaa. villiohra ja villivehnä. Näihin aikoihin maanviljely kehittyi Lähi-idässä. 7300 eaa. herne ja villipäärynä. Nämä saattavat viitata varhaisin yhteyksiin muualle, ehkä Vähään-Aasiaan ja ehkä jopa pohjimmiltaan Lähi-itään tai sitten näiden syötävien kasvien ilmestymiseen kasvillisuus- ja ilmastonmuutosten tuomina. Kaksi edellä mainituista kasveista kasvaa Vähä-Aasiassa. Noin 8300 eaa. alkanut pienriistaan ja keräilyyn nojaava mesoliittikausi toi luultavasti keräiltävän ravinnon monipuolistumisen.

Noin 7250 myöhäismesoliitin alussa tai 6500 eaa. ilmestyi 80 km päästä Melokselta tuotu obsidiaani tänne. Obsidiaanista saa työstettyä hyviä kivityökaluja ja -aseita. Mainittakoon, että samoihin aikoihin Lähi-idässä ja Vähä-Aasiassa käytiin laajaa obsidiaanikauppaa. Villiohra ja villivehnä yleistyivät vuoden 7000 eaa. jälkeen. Luolaan ilmestyi noin 6500 eaa. myös runsaasti kalanluita, joka viittaa luolan asukkaiden liikkuneen kaukana merellä.

Merenkulku enteili neoliittisen ajan merkkien leviämistä Fránchthin luolan seuduille noin 6000 eaa. Neoliittinen aika toi maanviljelyn ja karjanhoidon.

## Luolan asutuskaudet

* Myöhäispaleoliittinen kausi: 20000 – 8300 eaa.
* Mesoliittinen kausi: 8300 – 6000 eaa.
* Neoliittinen kausi: 6000 – 3000 eaa.
** Varhaisneoliittinen kausi: 6000 – 5000 eaa.
** Keskineoliittinen kausi: 5000 – 4500 eaa.
** Myöhäisneoliittinen kausi: 4500 – 4000 eaa.
** Neoliittisen kauden loppuvaihe: 4000 – 3000 eaa.

## Lähteet

## Aiheesta muualla